128. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 330 της 2/8 Μαΐου 1979 (ΦΕΚ Α΄ 104) Περί κατανομής θέσεων δικαστικών λειτουργών. ΄Εχοντες υπ’ όψει: 1)Τας διατάξεις της περίπτ. ε΄ του άρθρ. 1 και του άρθρ. 4 του Ν.Δ. 190/1973 «περί αυξήσεως του αριθμού των οργανικών θέσεων των δικαστικών λειτουργών και δικαστικών υπαλλήλων ως και του τακτικού προσωπικού των Ειδικών Εμμίσθων Υποθηκοφυλακείων». 2)Το Π.Δ/γμα υπ’ αριθ. 176 της 1 Μαρτ. 1979 (ΦΕΚ 46/10.3.1979, τεύχ. Α΄) «περί θέσεως εν ισχύϊ διατάξεων του Ν.Δ. 190/1973», και 3)Την υπ’ αριθ. 309/79 γνωμοδότησιν του Συμβουλίου της Επικρατείας, προτάσει του επί της Δικαιοσύνης Υπουργού, απεφασίσαμεν: ΄Αρθρον μόνον.-Αι υπό των διατάξεων της περίπτ. ε΄ του άρθρ. 1 του Ν.Δ. 190/1973 και του Π.Δ. 176/1979 συσταθείσαι 15 θέσεις Πρωτοδικών, κατανέμονται εις τα Πρωτοδικεία του Κράτους ως εξής: 1)Αθηνών 8, 2)Πειραιώς 3, 3)Θεσσαλονίκης 2, 4)Ρόδου μία και Θηβών μία. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 